CELEX: E2014C0020
Language: hu
Date: 2014-01-29 00:00:00
Title: Az EFTA Felügyeleti Hatóság 20/14/COL határozata ( 2014. január 29. ) az állami támogatások eljárásjogi és anyagi jogi szabályainak kilencvenkettedik módosításáról

19.6.2014   
            
            
               HU
            
            
               Az Európai Unió Hivatalos Lapja
            
            
               L 179/77
            
         AZ EFTA FELÜGYELETI HATÓSÁG 20/14/COL HATÁROZATA
   (2014. január 29.)
   az állami támogatások eljárásjogi és anyagi jogi szabályainak kilencvenkettedik módosításáról
   AZ EFTA FELÜGYELETI HATÓSÁG,
   TEKINTETTEL az Európai Gazdasági Térségről szóló megállapodásra (1) és különösen annak 61–63. cikkére és 26. jegyzőkönyvére,
   TEKINTETTEL az EFTA-államok közötti, a Felügyeleti Hatóság és a Bíróság létrehozásáról szóló megállapodásra (2) és különösen annak 5. cikke (2) bekezdésének b) pontjára és 24. cikkére,
   MIVEL:
   Az EFTA Felügyeleti Hatóság állami támogatásról szóló iránymutatásának a hajógyártáshoz nyújtott állami támogatásokról szóló fejezete (3)2013. december 31-én hatályát vesztette (4),
   Ez a fejezet megfelelt a hajógyártáshoz nyújtott állami támogatás közösségi keretszabályának (5), amely szintén hatályát vesztette 2013. december 31-én (6),
   2013. december 6-án az Európai Bizottság (a továbbiakban: a Bizottság) közleményt adott ki a hajógyártáshoz nyújtott állami támogatás közösségi keretszabálya alkalmazásának 2014. június 30-ig történő meghosszabbításáról (7).
   A közösségi keretszabály 10. pontjában megállapítottak szerint ezt az időpontot követően a Bizottság célja az, hogy a hajógyártáshoz nyújtott innovációs támogatásra vonatkozó rendelkezéseket a kutatáshoz, fejlesztéshez és innovációhoz nyújtott állami támogatások közösségi keretrendszerébe, a hajógyártáshoz nyújtott regionális támogatást pedig a regionális támogatásokról szóló iránymutatásba foglalja bele.
   A Bizottság 2013. június 19-én„Iránymutatás a regionális állami támogatásokról (2014–2020)” címmel elfogadta az új iránymutatást. Az EFTA Felügyeleti Hatóság (a továbbiakban: a Hatóság) szintén új iránymutatást fogadott el a regionális állami támogatásokról a 2014–2020-as időszakra vonatkozóan. E két új iránymutatás azonban csak 2014. július 1-jétől lesz alkalmazandó.
   A Bizottság jelenleg végzi a kutatáshoz, fejlesztéshez és innovációhoz nyújtott állami támogatások közösségi keretrendszerének felülvizsgálatát is. A kutatáshoz, fejlesztéshez és innovációhoz nyújtott állami támogatások új keretrendszerének elfogadási időpontja még nem ismert, azonban a Bizottság szándéka szerint a folyamat 2014. június 30-ig lezárul.
   Figyelembe véve, hogy a Hatóság – a hajógyártáshoz nyújtott állami támogatásról szóló iránymutatásának 10. bekezdése szerint – azt is tervezi, hogy az általános horizontális rendelkezéseket kiterjeszti a hajógyártás ágazatára, továbbá annak érdekében, hogy az Európai Gazdasági Térség egészében biztosítható legyen az állami támogatási szabályok egységes alkalmazása, meg kell hosszabbítani a Hatóság állami támogatásról szóló iránymutatásának a hajógyártáshoz nyújtott állami támogatásokról szóló jelenlegi fejezetét.
   Az Európai Bizottsággal és az EFTA-államokkal konzultációra került sor,
   ELFOGADTA EZT A HATÁROZATOT:
   1. cikk
   Az EFTA Felügyeleti Hatóság állami támogatásról szóló iránymutatásának a hajógyártáshoz nyújtott állami támogatásokról szóló fejezete 35. bekezdésének első mondata a következőképpen módosul:
   
      „A Hatóság az ezen iránymutatásban meghatározott elveket 2014. június 30-ig fogja alkalmazni.”
   
   2. cikk
   Csak az angol nyelvű szöveg hiteles.
   
      Kelt Brüsszelben, 2014. január 29-én.
      
         
            az EFTA Felügyeleti Hatóság részéről
         
         Oda Helen SLETNES
         
            elnök
         
         Frank BÜCHEL
         
            testületi tag
         
      
   
   
      (1)  A továbbiakban: az EGT-megállapodás.
   
      (2)  A továbbiakban: a felügyeleti és bírósági megállapodás.
   
      (3)  HL L 31., 2013.1.31., 77. o. és 7. EGT-kiegészítés, 2013.1.31., 1. o.
   
      (4)  Lásd az EFTA Felügyeleti Hatóság állami támogatásról szóló iránymutatásának a hajógyártáshoz nyújtott állami támogatásokról szóló fejezetének 35. bekezdését.
   
      (5)  HL C 364., 2011.12.14., 9. o.
   
   
      (6)  Lásd a hajógyártáshoz nyújtott állami támogatás közösségi keretszabályának 35. bekezdését.
   
      (7)  HL C 357., 2013.12.6., 1. o.